Disco Ensemble
Disco Ensemble on vuonna 1996 Ulvilassa perustettu suomalainen punk-rock/post-hardcore-yhtye. Varsinaisen läpimurron yhtye teki toisella albumillaan "First Aid Kit", jota seurannut kiertue myytiin nopeasti loppuun. Yhtye on ilmoittanut lopettavansa vuoden 2018 aikana.
Syco Music
Syco Music on Simon Cowellin toukokuussa 2002 perustama levy-yhtiö, joka on pääasiassa keskittynyt erilaisten televisio-ohjelmaformaatissa olevan kykyjenetsinnän kautta löydettyjen niissä menestyneiden artistien ja yhtyeiden tuottamiseen ja markkinointiin. Levy-yhtiö on solminut sopimukset muiden muassa Leona Lewisin , One Directionin ja Fifth Harmonyn kanssa. Syco Music on Cowellin omistaman Sycon tytäryhtiö.
Sycolla on toimistoja Lontoossa ja Los Angelesissa ja se työskentelee useiden artistien kanssa. Suuri osa artisteista ja yhtyeistä on löydetty brittiläisestä "Pop Idol" -televisio-ohjelmasta polveutuvien "The X-Factor" - ja "Got Talent" -televisio-ohjelmien kautta, sillä Cowell omistaa molemmat ohjelmat ja toimii molemmissa tuomarina.